30/09/2009 | Administración LocalMunicipal
Betanzos
Notificación a Promotora de Vivendas e Espacios Comerciais S. L. (Proveco)

ANUNCIO Notificación a: Promotora de Vivendas e Espacios Comerciais S. L. (Proveco). Expte. reclamación patrimonial n.º 80. Intentada no seu dia notificicación á entidade Promotora de Vivendas e Espacios Comerciais S. L. (Proveco) por correo certificado no domicilio que consta no expediente incoado, sen que se pudese practicar polas circunstancias que constan no correspondente certificado conforme o disposto no art.59.4 da Lei 30/92 de 26 de novembro, reguladora do rexime xuridico e do procedemento administrativo comun, modificada pola Lei 4/99 de 13 de xaneiro, procede para garantizar o tramite de notificación a publicación no BOP e no taboleiro de anuncios deste Concello do acordo adoptado por la Xunta de Goberno Local en nove de xullo de dos mil nove, que transcrito literalmente di así: “Visto o expediente (n.º 80) tramitado como consecuencia da reclamación presentada por D. Dragos Constantin Chandia Tasiguano e D. Yamel Malats Serrahima, en representación da mercantil “Promotora de vivendas e espacios comerciais SL (PROVECO)” de data 16-12-2008, solicitando indemnización como consecuencia de presuntos danos causados como consecuencia da anulación do estudo de detalle da unidade de execución integral n.º 4 (UEI-4) Rosalía de Castro-Cal das Barras, fundamentando a súa pretensión en que, como consecuencia da anulación do estudo de detalle, suspensión da licenza outorgada para a execución do mesmo e a paralización das obras de edificación, xeráronse gravísimos danos á empresa pola paralización da venda de vivendas en construción e non poder cumprir os prazos inicialmente previstos para a entrega de pisos ós que subscribiran contratos privados de compra-venda tendo que asumir a reclamante supostos intereses xerados por préstamos hipotecarios durante o tempo de suspensión das obras, visto que dos informes emitidos se deduce: 1.º.–Que no presente caso e desde unpunto de vista probatorio non consta a existencia de relación causa/efecto toda vez que o acordo adoptado pola Comisión de Goberno deste Concello o 16-01-2001 que confirma o adoptado polo mesmo órgano o 26-10-2001 ten a súa orixe nun auto xudicial e o que se pretendeu -como así costa no acordo adoptado- non foi a suspensión dos efectos da licenza senon a súa paralización cautelar por non actuar dentro da boa fe que debe rexer en todo tipo de relacións.2.º.–Que ningún dato permite afirmar que as obras estiveron paralizadas por un prazo de tres anos e catro meses, polo contrario, os antecedentes incorporados ó expediente iniciado poñen de manifesto que pese ós autos xudiciais, providencias e as ordes de paralización da Alcaldía deste Concello no sentido de confirmar as medidas cautelares adoptadas polo Tribunal Superior de Xustiza de Galicia, as obras no soar en cuestión continuaron e os reclamantes, por acción ou omisión, ignoraron as decisións do referido tribunal. E vista tamén a proposta de resolución, na que se teñen en conta os antecedentes do expediente e as normas de aplicación (R. D. 429/1993, de 26 de marzo, Rto. dos procedementos das administracións públicas en materia de responsabilidade patrimonial), a Xunta de Goberno Local, por unanimidade, acorda non recoñecer ó reclamante o dereito a ser indemnizado polas causas que indica na súa reclamación, polos posibles danos causados, por importe de 532.580,93 €, toda vez que non queda confirmada integramente a reclamación efectuada nin demostrada a relación causal polo funcionamento dos servizos públicos. Contra dito acordo podra interpoñer os seguintes recursos: 1) Recurso de reposición, potestativo, ante o órgano que adoptou o acordo no prazo de un mes, a contar do día seguinte ó desta notificación.2) Recurso contencioso-administrativo ante o Xulgado do Contencioso-Administrativo da Coruña no prazo de dous meses, a contar do día seguinte a esta notificación. De terse feito uso do recurso de reposición sinalado no apartado 1) e non resolverse o mesmo expresamente no prazo de un mes, o prazo para a presentación do recurso contencioso-administrativo será de seis meses. Todo iso de acordo co disposto nos arts.116 e 117 da Lei 30/1992 de 26 de novembro, segundo a redacción dada pola modificación da Lei 4/99 de 13 de xaneiro, de Réxime Xurídico das Administracións Públicas e do Procedemento Administrativo Común e os arts.8 (segundo modificación pola disposición adicional decimocuarta da Lei orgánica 19/03 de 23 de decembro) e 46 da Lei 29/98 de 13 de xullo, reguladora da xurisdicción Contencioso-Administrativa. Sen prexuízo de calquera outro recurso que en Dereito considere oportuno. Betanzos, 17 de setembro de 2009. A ALCALDESA Asdo. María Dolores Faraldo Botana